# **DECIZIA ETAPEI DE ÎNCADRARE**

## draft

Ca urmare a solicitării de emitere a acordului de mediu adresate de **S.C. ALBA EXTRA S.R.L.** cu sediul în mun. Zalau, str. Gh. Doja, nr. 4, bl. D4, ap. 2, parter, jud. Sălaj, înregistrată la APM Salaj cu nr. 28 din 03.01.2022, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 30.03.2023, că proiectul: **„MODERNIZAREA UNEI FERME DE GAINI OUATOARE IN UAT HERECLEAN, JUDETUL SALAJ”**

propus a fi amplasat în com. Hereclean, sat Panic, nr. 1/o/4 (hala nr. 9), jud. Sălaj

***nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea efectuării *evaluării impactului asupra mediului* sunt următoarele:**

**a).** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 1, lit. e)-*instalatii pentru cresterea intensiva a animalelor de ferma , altele decat cele incluse la anexa nr. 1;* pct. 10, lit. a)-proiecte de dezvoltare a unităților/zonelor industriale; pct. 13, lit. a)-orice modificări sau extinderi , altele decât cele prevăzute la pct.24 din anexa nr. 1, ale proiectelor prevăzute în anexa nr. 1 sau in prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- decizia s-a luat în baza unei examinări care a luat în considerare informaţiile furnizate de către titular şi a utilizat criteriile de selecţie prevăzute în anexa nr. 3 la Legea nr. 292/2018 privind evaluarea impactului anumitor proiecte publice şi private asupra mediului;

- prezenta solicitare a fost mediatizată prin publicare anunţ în ziarul Magazin Sălăjean, afişare şi înregistrare anunţ la sediul Primăriei Comunei Hereclean, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

Astfel:

**b) Caracteristicile proiectului:**

***b1) dimensiunea şi concepţia întregului proiect:***

Proiectul propune reabilitarea unei hale aflate în imediata vecinătate unei ferme de găini ouătoare, în vederea desfăşurării activităţii de creştere a găinilor pentru producţia de ouă, pentru un efectiv maxim de 12 500 păsări/ciclu de producţie (1 ciclu-cca. 7 săptămâni, sistem creştere pe aşternut permanent, creștere ,,la sol”).

Prin proiect se propune reamenajarea unei hale existente (hala nr.9) cu suprafaţa de S=2145 mp, pentru următoarele funcţiuni:

- spaţiu pentru creşterea unui număr de maxim 12 500 găini ouătoare; depozit pentru ouă, spaţiu pentru sortarea ouălor, ambalaje şi medicamente; biroul şefului de fermă şi al medicului veterinar, filtru sanitar etc.).

Filtrul sanitar destinat echiparii personalului inainte de patrunderea in interiorul fermei, spațiul destinat marcării ouălor și camera de deșeuri ouă si depozitul de cofraje va fi cel existent în hala 10.

Construcţii anexe:

-în faţa halei: platformă betonată de 252 mp, bazin etanş vidanjabil cu V=14 mc (pentru colectarea şi stocarea temporară a apelor uzate menajere şi a apelor de spălare rezultate din igienizarea halei la depopulare), siloz de 7 tone, pentru furaje concentrate;

-în partea dreaptă a halei se va amenaja un drum de acces (construit din beton), cu suprafaţa de 352,86 mp, cu lăţimea de 3 m și lungimea de 117,62 ml, care va permite accesul maşinilor care vor transporta dejecţiile precum şi a altor mijloace în caz de nevoie;

-în spatele halei se va amenaja o platformă din beton, S=61,07 mp, pentru staţionarea mijloacelor de transport în vederea manipulării/încărcării directe a dejecțiilor din hală (la încheierea ciclului de producție, cca. 77 saptămâni) în mijloacele de transport (fără depozitare intermediară; dejecțiile vor fi administrate pe terenurile agricole ca fertilizant);

-împrejmuire perimetru aferent fermei, cu plasă din sârmă ancorată pe stâlpi din beton sau metal, gard cu înălţimea de 2 m, cu 2 rânduri de sârmă ghimpată deasupra, şi lungimea de 310,76 m.

**Asigurarea utilităţilor:**

1. **Alimentarea cu apă** pentruasigurarea cerinţei Qzi med=5,16 mc/zi (0,06 l/s), Qzi max=6,71 mc/zi (0,07 l/s), Qor max=0,55 mc/h (0,35 l/s), se va realiza din rețeaua apă potabilă a mun. Zalău, operator Compania de Apă Someș SA-Suc. Zalău, printr-un branșament (Dn=63 mm, inclusiv apometru) la rețeaua SC Vidalis Impex SRL conform *Contract cadru de furnizare a utilităților nr. 94/01.10.2015*.
2. **Evacuarea apelor uzate:** apele uzate menajere împreună cu apele uzate tehnologice (rezultate de la spălarea halei de creştere găini ouătoare, la sfârşitul ciclului de producţie), Quz zi med=0,16 mc/zi, vor fi colectate şi stocate temporar într-un bazin etanş vidanjabil cu V=14 mc (vidanjat periodic); conductele de canalizare pentru evacuarea apelor uzate tehnologice vor fi realizate din tuburi de PVC, cu diametrul Ф =300 mm şi lungimea de L=140 m.

**Apele pluviale** convenţional curate rezultate de pe platforma obiectivului, Qpl= 25,06 l/s, colectate printr-un sistem de canalizare din rigole betonate deschise, cu secţiune trapezoidală, lungime totală L=270 m, vor fi descărcate într-o ravenă naturală aflată în vecinătate.

**3. Asigurarea agentului termic**: Energia termica va fi asigurata prin convectoare electrice.

**4. Asigurarea curentului electric**: se va racorda la branșamentul existent de pe parcela învecinata afalată în proprietatea S.C. ALBA EXTRA S.R.L.

**Prin proiect se propune achizișionare următoarelor echipamente:**

1. **Echipamentele cu montaj achiziționate:**
2. Convector 2500 – 3000 W
3. Convector 1800 – 2400 W

3. Convector 800 – 1200 W

4. Boiler electric - capacitate boiler: 80 – 150 litri - presiune maxima de lucru: 6 -10 bar

5. Bazin vidanjabil -

6. Agregat frigorific compus din - suflanta: putere 6000 – 7000 W 1000 – 1500 rot/min

- tablou automatizare - agregat frigorific: compresor cu o putere minima de 6000-7000 W

- Tub colector: 4 -8 litri - traseu frigorific

7. Echipamente crestere pasari compuse din: . Siloz si furajare: -Capacitate: 15 – 25 tone -Volum: 30 – 40 mc;Transportor furaje - Lungime 20 – 25 m; Furajare pe lant - 8 – 15 cm/pasare; Adăpătoare -1200 – 1350- nipluri - 10 – 15 pasari/niplu;

7. .Cuibare automate -Nr cuibare pe rand: 35 – 40 -Lungime rand: 90 – 95 m

8. .Sistem de racire -Inaltime faguri: 1.5- 2 m -Lungime totala: 20 – 25 m;

9. .Sistem de iluminat -Tip: LED, - 5 – 10 W, -800 **– 1000 lumen**

10. Masina de sortat si printat oua Capacitate: 3500 – 4500 oua Tip de printare: inkjet

b. **Echipamentele fara montaj achiziționate:**

1. Generator de curent insonorizat:

- putere: 50 – 60 kva

- putere maxima: 40 – 50 kw

2. Masina de spalat cu presiune:

- debit: 10 – 20 litri/minut

- presiune de lucru: 200 – 300 bar

3. Transpaleta electrica

- capacitate de incarcare: 800 – 1500 kg

- lungime furci: 1000 – 1300 mm

4. Autospecializata izoterma echipata cu agregat frigorific

- putere motor 130 – 200 CP

- agregat frigorific

- 4 – 6 trepte de viteza

Se porpune realizarea unei imprejmuiri din panou bordurat zincat cu stâlpi metalici încastrati in fundații din beton. Gardul va fi realizat conform planului de situatie și va avea o lungime totala de 165 ml. Accesul la grajd va fi limitat de către o poartă metalică glisantă de 10 ml.

**b2)** ***cumularea cu alte proiecte existente şi/sau aprobate:***

***-*** lucrările necesare realizării proiectului nu se suprapun cu alte proiecte existente sau planificate în zonă;

-in vecinatatea amplasamentului ALBA EXTRA S.R.L. deține o hala pentru cresterea găinilor ouătoare reglementată din punct de vedere al protecției mediului.

**b3)*utilizarea resurselor naturale, în special a solului, a terenurilor, a apei şi a biodiversităţii***:

La realizarea proiectului se vor utiliza următoarele resurse naturale:apă, piatră, balast, agregate naturale, nisipuri, pământ.

Aprovizionarea se varealiza treptat, evitându-se stocarea de materii prime pe termen lung.

Alimentare cu apa se va realiza din rețeaua apă potabilă a mun. Zalău, operator Compania de Apă Someș SA-Suc. Zalău, printr-un branșament (Dn=63 mm, inclusiv apometru) la rețeaua SC Vidalis Impex SRL conform *Contract cadru de furnizare a utilităților nr. 94/01.10.2015*.

Necesarul de apă pentru execuția lucrărilor este reprezentat de apa pentru prepararea materialor de constructie .

Pe perioada exploatării, necesarul de apa va cuprinde:

- necesarul pentru consumul biologic al animalelor,

- necesarul tehnologic pentru: spălarea și dezinfecția halei, întreținerea instalațiilor tehnologice;

- necesarul de apă pentru nevoi igienico-sanitare ale personalului de exploatare;

- necesarul de apă pentru stingerea incendiilor conform scenariului de siguranța la foc.

**b4)** ***cantitatea şi tipurile de deşeuri generate/gestionate:***

-gestionarea deșeurilor, atât pe timpul execuției cât și în perioada de funcționare se va realiza conform Ordonanței de urgență nr. 92/2021 privind regimul deşeurilor, aprobată prin Legea nr.17/2023.

**În perioada de execuţie** a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

*Placile de azbociment se vor elimina cu respectarea Hotărârii nr. 124/2003 privind prevenirea, reducerea şi controlul poluării mediului cu azbest actualizată.*

**După realizarea proiectului** vor fi generate următoarele tipuri de deşeuri: Dejecții animaliere de la găini, deșeuri de ambalaje de la medicamente/ tratamente, ambalaje de la substanțe dezinfectante, cadavre, etc.

**b5)** ***poluarea şi alte efecte negative:***

-**în urma realizării proiectului** propus pot rezulta: - emisii (pulberi şi gaze) în aer de la utilajele de extracţie şi transport; emisii în freaticul local, pierderi accidentale de produse petroliere şi uleiuri; poluarea solului cu produse petroliere prin excavarea şi vehicularea de agregate minerale;

- **după finalizarea proiectului pot rezulta:** emisii de la hala de crestere: principalele emisii de poluanti atmosferici din activitatea de crestere a găinilor ouătoare sunt reprezentate de emisiile de amoniac. Sursa asociata acestor emisii este hala pentru animale ale carui guri de ventilație pot fi considerate un sistem de surse punctiforme si bazinul in care sunt evacuate apele de spalare care rezulta la sfârșitul siecărui ciclu de producție.

- emisiile determinate de imprastierea pe camp a dejecțiilor rezultate la sfârșitul ciclului de producție.

Se vor respecta limitele prevăzute de normele în vigoare*.*

* *pentru factorul de mediu apă:*

-organizarea de şantier şi stocarea deşeurilor din construcţii în vrac nu se va realiza în apropierea şanturilor de gardă şi gurilor de colectare a apelor pluviale;

-dotarea cu material absorbant şi intervenţie imediată în cazul în care se observă scurgeri de canalizare pluvială, respectiv menajeră pe amplasament, prevenindu-se ajungerea lor pe sol şi în subsol;

-toate produsele de natură chimică, inclusiv combustibili şi uleiuri, utilizate sau colectate de pe amplasament, precum şi cele pulverulente uşoare vor fi stocate în spaţii amenajate, ferite de acţiunea ploii sau a vântului în recipienţi etanşi;

-utilajele şi vehicolele nu se vor spăla pe amplasament;

-ca masură de protecţie se interzice, pe cât posibil reparaţiile utilajelor pe amplasament;

* *pentru factorul de mediu aer:*

În scopul limitarii emisiilor fugitive în atmosfera, tirularul și constructorul vor lua urmatoarele măsuri:

- manevrarea corecta a solului vegetal decopertat;

- umectarea, în perioadele lipsite de precipitatii a suprafetelor drumurilor de acces și a platformelor de lucru;

- incetarea lucrului în conditii de dispersie nefavorabila;

- utilizarea de mijloace de transport și a utilajelor performante, în scopul respectarii concentratiilor limita, specifice gazelor de ardere provenite de la surse mobile (CO, NOx, SO2).

- interzicerea aprinderii intentionate de deseuri provenite de pe santier;

- stationarea vehiculelor și utilajelor se va face doar cu motorul oprit;

- toate încărcăturile ce intră în sau ies de pe şantier trebuie să fie acoperite,

- stocurile de materiale de construcţii trebuie depozitate în incinte închise sau acoperite pentru prevenirea împrăştierii care ar putea fi cauzată de vânt

- lucrările se vor realiza astfel încât să se evite împrăştierea sau scăpările de materiale prin cădere.

-curăţarea roţilor vehiculelor la ieşirea din şantier pe drumurile publice;

* *pentru zgomot şi vibraţii:*

- respectarea duratei de execuție a proiectului și a orarului de lucru specificat în organizarea de santier, astfel incat disconfortul generat de poluarea fonica sa fie limitat la aceasta perioada;

- respectarea conditiilor de montaj și functionare a grupurilor de utilaje generatoare de zgomot și vibrații, conform agrementului tehnic și instructiunilor de lucru elaborate la nivel de societate;

- drumul de acces al utilajelor și vehiculelor de transport la obiectivul de investitii se va marca cu indicatoare rutiere și se va respecta limita maxima de viteza impusa, în conformitate cu starea drumului și conditiile de circulatie;

- se va impune un program de lucru atat pentru lucrările de execuție cat și pentru circulatia vehiculelor de transport materiale de construcții, astfel incat sa fie respectate cu strictete perioadele de odihna din zona.

- utilajele și vehiculele de transport care se vor folosi pe durata santierului vor avea inspectia tehnica periodica efectuata la zi;

- imprejmuirea santierului constitue bariera fonica;

* *pentru sol şi subsol :*

-respectarea cailor de acces pentru utilaje;

-deseurile menajere generate de activitatea umana din incinta se vor depozita în containere sau pubele special amplasate în incinta santierului în acest scop;

-manipularea volumelor de pământ excavat numai în spatiul destinat lucrărilor;

-asigurarea unui bun management al materialelor în timpul lucrărilor de execuție.

-verificarea tehnică periodică a utilajelor şi echipamentelor de lucru pentru evitarea de scurgeri accidentale;

-schimbarea uleiurilor utilajelor nu se va face pe amplasament ci în unităţi specializate;

-amenajarea de spaţii corespunzătoare în care se vor amplasa containere de depozitare deseuri menajere;

-datorită utilizării drumurilor publice pentru transportul materialelor, se va avea în vedere curăţarea roţilor autovehiculelor când părăsesc şantierul.

* *măsuri specifice la depozitarea deşeurilor:*

-depozitarea temporară a deşeurilor de construcţie se va face pe platforme protejate, special amenajate;

-beneficiarul şi antreprenorul general au obligatia de a gestiona şi/sau depozita deşeurile rezultate în urma activităilor prestate, respectând normele legislative în vigoare;

-spaţiile de stocare a deşeurilor se vor amplasa în locuri amenajate;

-se va ţine evidenţa stocului de deşeuri colectate, transportate, depozitate, valorificate;

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** nerespectarea tehnologiei de exploatare, de exemplu, din cauza contaminării apei sau a poluării atmosferice:

- Risc de afectare a stării de sănătate prin emisii de zgomot, miros,

- Riscuri asupra sănătății care reies din pericole majore asociate fermei (epidemii).

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

Începerea execuţiei lucrărilor aferente acestei investiţii, se va face numai după delimitarea suprafeţei amplasamentului, a traseelor de acces, a zonelor de depozitare temporară a materialelor şi echipamentelor, stabilite de comun acord între beneficiar şi executant.

Se vor lua toate măsurile necesare astfel încât sa fie respectate toate prevederile legale în vigoare pe timpul execușiei lucrărilor de realizare a invesiției.

**Organizarea de șantier**

-Realizare platformaă temporară pentru depozitarea materialelor, realizare imprejmuire, racord

utilitati, achizitionarea unor containere pentru tesa si personalul de executie, achizitionarea unor toalete ecologice.

**localizarea organizarii de santier v**a fi stabilita dupa semnarea contractului de executie.

**-**Îîn vederea ţinerii sub control a aspectelor de mediu asociate activităţilor desfăşurate sunt stabilite modalităţile de gestionare ale acestora care includ: gestionarea deşeurilor, protecţia atmosferei,gestionarea apelor uzate, protecţia solului şi gestionarea substanţelor periculoase

**c). Amplasarea proiectelor:**

**c1)** ***utilizarea actuală şi aprobată a terenurilor:*** conform certificatului de urbanism nr. 139 din 14.12.2021 emis de Comuna Hereclean, terenul este situat în intravilanul localitatii Panic și are categoria de folosință curți-construcții.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** - impactul activităţii asupra asupra solului, a florei şi faunei, prin generarea de zgomot, vibraţii;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: manipularea carburanţilor şi a uleiurilor pentru utilaje se va face în locuri special amenajate, pentru a evita eventualele scurgeri accidentale, după caz;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional:amplasamentul proiectului nu se află în interiorul ariilor naturale protejate;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul, în zonă nu sunt obiective de interes public sau arii dens populate;
* peisaje şi situri importante din punct de vedere istoric, cultural sau arheologic: nu este cazul;

**d). Tipurile şi caracteristicile impactului potenţial:** Ținând cont de toate elementele furnizate de titularul proiectului și cunoștințele disponibile în această etapă:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: Terenul studiat este situat în în intravilanul localitatii Panic și are categoria de folosință curți-construcții., având următoarele vecinătăți:

Vecinatati: Nord: hala nr.8 propietate privata

Est: Drum ;

Sud : SC Alba Extra SRL

Vest : Pasune

Sud Vest ; Hala nr.10 propietate Alba Extra

d2) natura impactului: - impactul generat de proiectul propus poate fi direct, negativă asupra populației din localitatea limitrofă generată de mijloacele de transport;

Pentru a mentine factorii de mediu in limitele admisibile se vor respecta in mod riguros tehnologiile si se va reliza o monitorizare continua pe intreaga perioada de desfasurare a lucrarilor prevazute in cadrul proiectului.

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

   d4) intensitatea şi complexitatea impactului: - potenţial impact semnificativ asupra tuturor factorilor de mediu:

- impact redus în perioada de execuție și funcționare;

d5) probabilitatea impactului - potenţial impact semnificativ asupra factorilor de mediu, nu se cunoaşte probabilitatea impactului;

d6) debutul, durata, frecvenţa şi reversibilitatea preconizate ale impactului: - nu se cunoaşte, nu dispunem de date suficiente în această etapă;

d7) cumularea impactului cu impactul altor proiecte existente şi/sau aprobate: - nu se cunoaşte, nu dispunem de date suficiente în această etapă;

d8) posibilitatea de reducere efectivă a impactului: nu sunt tratate în această etapă*.*

**II. Proiectul nu intră sub incidenţa OUG nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare și nu se încadrează în art. 48 și 54 din Legea apelor nr. 107/1996, cu modificările și completările ulterioare.**

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională ”Apele Române” Administrația Bazinală de Apă Someș - Tisa, nr.23 din 16.03.2023 înregistrată la APM Sălaj cu nr. 2289/16.03.2023, decizie justificată prin următoarele: lucrările prezentate nu vor avea impact semnificativ asupra corpului de apă subteran raportat la mărimea acestuia;

**Localizarea proiectului**

**Amplasament:** sat.Panic, comuna Hereclean, județul Sălaj, curs de apă v. Zalău.

**Corp de apă de suprafață:** RORW2.2.17\_B1, Zalău.

**Corp de apă subteran:** ROCR08, Arad-Oradea-Satu Mare.

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. ........................................,*** eliberat de A.N. Apele Române, Administrația Bazinală de Apă Someș – Tisa Sistemul de Gospodărire a Apelor Sălaj:
* Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
* Pe parcursul execuției lucrărilor, constructorul și beneficiarul au obligația de a asigura scurgerea liberă a apelor și se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
* În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita *Aviz de gospodărire a apelor modificator,* conform Ordinului MAP nr. 828/04.07.2019.
* Pentru orice alte lucrări pe ape sau în legătură cu apele beneficiarul va solicita Aviz de gospodărire a apelor, conform Ordinului MAP nr. 828/04.07.2019.
* Se vor asigura toate condiţiile pentru respectarea prevederilor Directivei Consiliului nr. 91/676/CEE privind protecția apelor împotriva poluării cu nitrați proveniți din surse agricole, transpusă în legislația națională prin HG nr. 964/2000 privind aprobarea Planului de acțiune pentru protecția apelor împotriva poluării cu nitrați proveniți din surse agricole, respectiv Ordinul MMGA nr.1182/1270/2005 cu modificările ulterioare privind aprobarea **Codului de bune practici agricole.**
* Recepția lucrărilor se va face în prezența delegatului Sistemului de Gospodărire a Apelor Sălaj.
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor modificatoare, conform prevederilor Legii Apelor nr. 107/1996, cu modificările și completările ulterioare.

***Caracteristicile proiectului si/sau condiţiile de realizare a proiectului:***

- Respectarea condiţiilor din ***Avizul de gospodărire a apelor..............................................***eliberat de Administrația Națională ”Apele Române” Administrația Bazinală de Apă Someș – Tisa Sistemul de Gospodărire a Apelor Sălaj.

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* *Respectarea Hotărârii nr. 124/2003 privind prevenirea, reducerea şi controlul poluării mediului cu azbest actualizată.*
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor, aprobata prin Legea nr. 17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

Ing. Steliana Banea